CELEX: 32012D0185
Language: et
Date: 2012-04-04 00:00:00
Title: 2012/185/EL: Komisjoni otsus, 4. aprill 2012 , Hiina Rahvavabariigist pärit naatriumtsüklamaadi importi käsitleva, ainult kahe Hiina eksportiva tootjaga – Fang Da Food Additive (Shen Zhen) Limited ja Fang Da Food Additive (Yang Quan) Limited – piirduva dumpinguvastase menetluse lõpetamise kohta

5.4.2012   
            
            
               ET
            
            
               Euroopa Liidu Teataja
            
            
               L 99/33
            
         KOMISJONI OTSUS,
   4. aprill 2012,
   Hiina Rahvavabariigist pärit naatriumtsüklamaadi importi käsitleva, ainult kahe Hiina eksportiva tootjaga – Fang Da Food Additive (Shen Zhen) Limited ja Fang Da Food Additive (Yang Quan) Limited – piirduva dumpinguvastase menetluse lõpetamise kohta
   (2012/185/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 9,
   olles konsulteerinud nõuandekomiteega
   ning arvestades järgmist:
   A.   MENETLUS
   
   
               (1)
            
            
               3. jaanuaril 2011 esitati Euroopa Komisjonile (edaspidi „komisjon”) kaebus, mis tugines algmääruse artiklile 5 ja milles väideti, et Hiina Rahvavabariigist (edaspidi „HRV”) pärit ja äriühingute Fang Da Food Additive (Shen Zhen) Limited ja Fang Da Food Additive (Yang Quan) Limited (edaspidi „Fang Da kontsern”) toodetud naatriumtsüklamaati imporditakse dumpinguhinnaga ning see tekitab olulist kahju liidu tootmisharule.
            
         
               (2)
            
            
               Kaebuse esitas äriühing Productos Aditivos SA (edaspidi „kaebuse esitaja”) – liidu ainus tootja, kelle toodang moodustab 100 % liidu naatriumtsüklamaadi toodangust.
            
         
               (3)
            
            
               17. veebruaril 2011 pärast nõuandekomiteega konsulteerimist avaldas komisjon Euroopa Liidu Teatajas teatise (2) Fang Da kontserniga piirduva dumpinguvastase menetluse algatamisest HRVst pärit naatriumtsüklamaadi impordi suhtes.
            
         
               (4)
            
            
               Komisjon saatis küsimustikud kaebuse esitajale, Fang Da kontsernile ning teadaolevatele importijatele ja kasutajatele. Huvitatud isikutele anti võimalus teha oma seisukohad teatavaks kirjalikult ja taotleda ärakuulamist algatamisteates sätestatud tähtaja jooksul.
            
         
               (5)
            
            
               Kõikidele huvitatud isikutele, kes seda taotlesid ja teatasid konkreetsed põhjused, miks nad tuleks ära kuulata, anti selline võimalus.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (6)
            
            
               17. jaanuaril 2012 komisjonile saadetud kirjas võttis kaebuse esitaja ametlikult oma kaebuse tagasi.
            
         
               (7)
            
            
               Algmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (8)
            
            
               Leitakse, et käesolev menetlus tuleks lõpetada, sest uurimise käigus ei ilmnenud ühtegi asjaolu, mis oleks näidanud, et selle lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Komisjonile ei saabunud ühtegi märkust selle kohta, et menetluse lõpetamine oleks vastuolus liidu huvidega.
            
         
               (9)
            
            
               Seepärast otsustab komisjon, et HRVst pärit naatriumtsüklamaadi importi käsitlev ja Fang Da kontserniga piirduv dumpinguvastane menetlus lõpetatakse.
            
         
               (10)
            
            
               Ka nõukogu määruse (EÜ) nr 1515/2001 (3) artikli 2 lõikel 3 põhineva läbivaatamise võib seega lõpetada,
            
         ON VASTU VÕTNUD KÄESOLEVA OTSUSE:
   Artikkel 1
   Hiina Rahvavabariigist pärit naatriumtsüklamaadi importi käsitlev, ainult kahe Hiina eksportiva tootjaga – Fang Da Food Additive (Shen Zhen) Limited ja Fang Da Food Additive (Yang Quan) Limited – piirduv dumpinguvastane menetlus lõpetatakse.
   Artikkel 2
   Määruse (EÜ) nr 1515/2001 artikli 2 lõikel 3 põhinev läbivaatamine lõpetatakse.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 4. aprill 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 343, 22.12.2009, lk 51.
   
      (2)  ELT C 50, 17.2.2011, lk 9.
   
      (3)  EÜT L 201, 26.7.2001, lk 10.